MOCIO PER A LA DEFENSA DE L’OFERTA DE L’EDUCACIO POST OBLIGATÒRIA A LA COMARCA DEL BERGUEDÀ

D’acord amb la informació que ha traslladat el Departament d’Educació als Centres d’Educació Secundària de la comarca i a la reunió mantinguda amb Serveis Territorials, es te coneixement que s’ha reduït l’oferta de post obligatori a la comarca amb la previsió de tancament del cicle formatiu d’elaboració de productes alimentaris que es portava a terme a l’INS Puig-reig.

Aquest cicle es va iniciar per la demanda feta per l’Associació Comarcal d’Empresaris del Berguedà davant la necessitat d’empreses associades de disposar de personal qualificat en un camp que té molta transcendència per la comarca del Berguedà. Aquestes empreses van adoptar compromisos per acollir els alumnes en pràctiques. Així mateix, l’Ajuntament de Puig-reig va efectuar una important inversió en equipament per tal de poder posar el cicle en funcionament i l’INS s’hi va implicar molt positivament

Els Joves Migrats sols que resideixen als centres d’acollida de Puig-reig, Gironella i Berga accedien a aquest recurs que estava molt ben valorat perquè evitava mobilitat fora de la comarca, per la seva qualitat i per les expectatives d’ocupabilitat que generava.

També per part de joves de la comarca ha estat un recurs ben valorat i la prova és que pel curs 2022-2023 ja hi havia alumnes interessats per al pròxim curs.

Els centres educatius de la comarca presentaven una proposta pel proper curs de guanyar dos cicles:

SERRA DE NOET: Cicle Superior de Desenvolupament d’Aplicacions i Sistemes Informàtica, que no s’ha aconseguit

GUILLEM DE BERGUEDÀ: Cicle Superior de Integració Social, que ha estat atorgat.

Sembla ser que els criteris del Departament d’Educació són d’especialitzar l’oferta educativa, per la qual cosa es creu que l’INS de Puig-reig es podria especialitzar en la branca d’Alimentaris.

El Consell Comarcal del Berguedà defensa la necessitat de retenir talent a la comarca, per la qual cosa tira endavant programes estratègics de fixació de persones al territori. En aquest sentit una de els actuacions estratègiques en l’àmbit educatiu és una bona oferta post obligatòria i no nomes de cicles mitjans i superiors sinó també universitaris.

La comarca del Berguedà te un problema estructural de mobilitat, característica pròpia de les comarques rurals, per la qual cosa és imprescindible tenir una oferta de qualitat a la comarca per evitar l’abandonament escolar en els cicles superiors o la fuga de talent.

Aquesta estratègia ha de ser compartida pel País per evitar el desequilibri territorial i millorar la competitivitat entre les comarques

Per la qual cosa

S’ACORDA:

PRIMER: Sol·licitar al Departament d’Educació el manteniment del cicle formatiu d’elaboració de productes alimentaris que es portava a terme a l’INS Puig-reig

SEGON : Sol·licitar al Departament d’Educació l’increment de cicles formatius a la comarca segons les peticions efectuades pels centres.

TERCER Sol·licitar al Departament d’Educació la creació d’oferta d’estudis universitaris a la comarca, en àmbits relacionats amb l’estratègia de la comarca, com per exemple en l’àmbit esportiu. Aquesta oferta donaria continuïtat al cicle formatiu de grau superior d'Ensenyament i Animació Socioesportiva.